google/wiki40b huggingface dataset:
Kruiser berat

Kapal kruiser berat adalah sejenis penjajap, iaitu kapal perang yang direka untuk pelayaran jarak jauh dan berkelajuan tinggi, secara amnya dilengkapi dengan meriam berkaliber 203 mm  (8 inci), mendapat reka bentuk parameter yang ditetapkan oleh Perjanjian Tentera Laut Washington tahun 1922 dan Perjanjian Tentera Laut London tahun 1930.
Kruiser berat adalah sebahagian daripada reka bentuk asal kapal dari tahun 1915 hingga awal 1950an, walaupun istilah "kruiser berat" hanya digunakan secara rasmi pada tahun 1930. Bentuk awal terdekat kruiser berat adalah rekaan kruiser ringan tahun 1900an dan 1910an, bukannya kruiser berperisai sebelum tahun 1905.  Apabila kruiser berperisai digantikan oleh kruiser tempur, sejenis kapal pertengahan diantara kruiser ini dan kruiser ringan—iaitu lebih besar dan lebih kuat dari kruiser ringan pihak musuh yang berkeupayaan tetapi tidak sebesar dan semahal kruiser tempur yang cukup dibina untuk melindungi kapal dagang dan berkhidmat di beberapa kancah peperangan.
Dengan sasaran mereka sebagai kruiser yang berlainan dan kapal yang lebih kecil, peranan kruiser berat berbeza dari asas kruiser berperisai. Juga, kruiser berat direka untuk memanfaatkan kemajuan dalam teknologi dan reka bentuk kapal. Ia biasanya dikuasakan oleh turbin stim yang dijana oleh minyak dan bukannya enjin salingan wap kruiser berperisai, kruiser berat mampu memecut lebih cepat dan boleh berlayar pada kelajuan tinggi dengan lebih lama daripada sebuah kruiser berperisai. Mereka menggunakan meriam utama berseragam, yang dipasang pada turet superfiring sebaris dan bukannya jenis casemate. Casemate meriam dan gabungan kumpulan meriam telah dihapuskan untuk membuat ruang bagi torpedo geladak atas, dan semakin meningkat dan lebih efektif senjata anti-pesawat. Ia juga mendapat manfaat daripada kehebatan kawalan tembakan dari tahun 1920an dan terus dinaik taraf pada tahun 1950an. Pembangunan lewat peredaran radar dan langkah balas elektronik juga akan muncul dan cepat mendapat kepentingan. Pembangunan ini menunjukkan bahawa kruiser berat adalah sejenis kapal yang lebih berkuasa daripada kruiser berperisai.
Andi Mack

Musim 1

Pada malam ulang tahun ketiga belas Andi Mack, dunia Andi Mack terbalik apabila dia mendapati bahawa orang yang dipercayainya sebagai kakaknya, Bex, sebenarnya ibunya. Andi menyertai pasukan frisbi di sekolah menengahnya untuk mendekatkan diri dengan Jonah, yang dia dan rakan baiknya Cyrus sedang mengembangkan perasaan romantis kepada Jonah, sementara juga bersaing dengan teman wanita Jonah, Amber. Andi mendedahkan perihal keluarganya kepada sahabatnya, Cyrus dan Buffy, dan mula mendekatkan diri dengan ibunya, Bex dan ikatan dengan ayahnya yang baru dijumpai Bowie.

Musim 2

Andi cuba meyakinkan ibu bapanya, Bex dan Bowie, untuk berkahwin satu sama lain, tetapi cadangan tidak berjaya. Cyrus keluar bersama kawan-kawan baiknya, Buffy dan Andi. Buffy menyertai pasukan bola keranjang dan kemudian diminta oleh guru matematiknya untuk memberi nasihat kepada kapten pasukan, TJ; apabila TJ dikeluarkan daripada pasukan kerana gred matematiknya, Cyrus memberinya nasihat tentang ketidakupayaan pembelajarannya untuk membolehkannya bermain. Jonah berputus dengan Amber; Andi dan Jonah mula bercinta. Buffy telah berpindah jauh, tetapi kemudiannya mendedahkan bahawa dia masih tinggal berdekatan. Bex bersaing dengan Miranda untuk mendapatkan kasih sayang Bowie, manakala konflik berlaku antara Andi dan anak perempuan Miranda Morgan, yang akhirnya memaksa Bowie untuk memarahi Miranda kerana menyebabkannya tidak mempercayai anaknya Andi; Bex dan Bowie menghidupkan semula hubungan mereka.

Musim 3

Bex dan Bowie terlibat sama dalam musim ini. Andi memberitahu Jonah bahawa dia hanya ingin berteman dengannya, lalu dia bersetuju.
Cosplay

Terminologi

Istilah cosplay adalah kependekan daripada gabungan perkataan Inggeris costume play (pakaian beragam). Istilah ini direka oleh Nobuyuki Takahashi dari Studio Hard Jepun semasa menghadiri Konvensyen Dunia Fiksyen Sains Los Angeles 1984. Beliau tertarik dengan suasana dewan dan peminat yang berpakaian beragam lalu melaporkan mengenainya dalam majalah fiksyen sains Jepun. Penciptaan istilah ini mencerminkan cara kependekan Jepun di mana dua mora yang pertama bagi sepasang perkataan digunakan untuk membentuk perkataan majmuk bebas. Costume (pakaian) menjadi kosu (コス), manakala play (permainan) menjadi pure (プレ).
Ifrikiyah

Ifrikiyyah atau Ifriqiyyah (Bahasa Arab: إفريقية‎ Ifrīqiya) merupakan wilayah terdiri daripada kawasan-kawasan pantai apa yang sekarang daerah barat Libya, Tunisia, dan timur Algeria. Wilayah ini termasuk daerah Afrika Romawi dan mengambil sempena nama Romawi daerah tersebut.
Ifrikiyyah dibatasi kawasan separa-gersang dan rawang garam dikenali sebagai Al-Djerid di bahagian selatannya. Perbatasan baratnya sering bertukar dan lazimnya sampai hingga ke Bejaia. Ibu negara ialah Qayrawan (Kairouan) di Tunisia tengah. Pada masa-masa berlainan, pemerintah-pemerintah wilayah ini juga menawan Sicily.
De Lacy O'Leary menulis di dalam bukunya berjudul Arabic Thought and its Place in History, London: Kegan, Paul [1922], ms.227-8:
"Orang Arab berkembang di Afrika Utara dan ke selatan hingga ke pinggir gurun, dengan kabilah-kabilah mereka lazimnya tinggal di tanah rendah sambil penduduk lama berpusat di daerah-daerah tanah pergunungan. Sewaktu serangan pada tahun 45 CE, bandar Kairouan (Qairouan, Qayrawan) pada selatan Tunis diasaskan. Petempatan bandar ini kurang elok dan sekarang ditandai dengan runtuhan-runtuhan bangunan dan perkampungan kecil, namun ia menjadi ibu negara Ifrikiyah, nama yang diberikan kepada negeri yang terletetak bersebelahan Mesir dan merangkumi negara-negara moden Tripoli, Tunis, dan bahagian timur Algeria hingga ke meridian Bougie."
Dari pangkalan mereka di Kairouan, bermula dalam tahun 827 CE dinasti Aghlabiyyah telah menawan Sicily dan mengasaskan Amiriah Sicily —dan dengan itu meninggalkan pengaruh berkekalan terhadap budaya Sicily — sehinggalah disingkir oleh pihak Norman pada tahun 1072.
Cuora pani

Etimologi

Nama spesies pani, diambil dari seorang herpetologis China, Pan Lei.

Taburan habitat

Cuora pani pani, subspesies nominotipikal, berasal dari wilayah tengah China iaitu merangkumi Shaanxi, Sichuan, dan Hubei (Blanck & Tang, 2005).
Honeymoon (filem 2013)

Plot

Filem ini mengisahkan tentang kehidupan David dan Farah. Mereka berdua telah menjadi suami isteri, namun Farah belum mahu melakukan hubungan seks kerana trauma. Hingga pada satu hari, ibu dan bapa mereka menyuruh untuk pergi honeymoon. Bukan suasana yang romantis yang terjadi, namun masalah perselingkuhan di antara mereka.
Cerveruela

Cerveruela merupakan sebuah kawasan perbandaran yang terletak di wilayah Zaragoza, Aragon, Sepanyol
Sukan Asia Tenggara 1991

Maskot

Kiko Labuyo merupakan maskot rasmi Sukan Asia Tenggara XVI.
Kampung Kerpal

Poskod

Poskod yang digunakan di Kampung Kerpal, Kuala Rompin, Pahang ialah 26810.
Nattenheim

Nattenheim merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Kongres Nasional Parti Keadilan Rakyat 2010

Kongres Nasional Parti Keadilan Rakyat 2010 diadakan pada hari Jumaat-Ahad, 28-30 Mei 2010 di Dewan Konvensyen Kelantan Trade Centre, Kota Bharu,Kelantan.Ia merupakan kali ke-6 PKR. Persidangan Angkatan Muda Keadilan (AMK) dan Wanita Keadilan pada 28 Mei 2010 .
Sebelum ini kongres 2009 ditangguhkan ke Mei 2010. Ketua penerangan PKR Latheefa Koya menyatakan ia dtangguhkan kerana kongres khas diadakan bagi meminda Perlembagaan PKR.
Timbalan Presiden PKR Syed Husin Ali merasmikan kongres sayap Wanita dan Angkatan Muda Keadilan (AMK) .

Lompat katak

Ahli parlimen PKR melompat parti kerana ada masalah peribadi, masalah kewangan ,marah tidak dapat jawatan, tidak dapat bekerjasama dengan anggota dan pemimpin bawahan parti. Ada yang gagal menjalankan tugas sebagai wakil rakyat. Selain itu mudah dibeli. Jadi lompat parti adalah proses penyucian. Antara yang melompat parti ialah Zahrain Mohd Hashim (Bayan Baru 12 Februari 2010); Tan Tee Beng (Nibong Tebal 1 Mac 2010), ; Mohsin Fadzil Samsuri (Bagan Serai 3 Mac 2010) ; Zulkifli Nordin (Kulim Bandar Baharu 6 Mac 2010) dan Wee Choo Keong (Wangsa Maju 14 Mei 2010 ) . Tapisan ketat mestilah diadakan bagi mengelak calon lompat parti tidak berulang.
DAP dan PAS malah UMNO berhadapan masalah lompat parti. Presiden PAS Asri Muda dan setiausaha agung PAS Othman Abdullah turut meninggalkan PAS.
Bilangan yang keluar parti PKR tidaklah ramai, ia hanya diperbesar-besarkan oleh media arus perdana. 5000 ahli baru setiap bulan . Malah 50000 permohonan ahli baru dalam tempoh 3 bulan.

Kerajaan negeri Selangor

Wakil Kedah Dr Krisna Moorthy menggesa kerajaan negeri Selangor supaya segera menukar pemimpin BN yang masih wujud bagi membanteras rasuah. Kepimpinan Perbadanan Kemajuan Negeri Selangor hendaklah diubah demi meningkatkan prestasi. Wakil Terreganu, Rafizi Ramli bimbang kerana BN giat merampas kembali Selangor. Jika Selangor kekal di tangan PR, mudahlah menguasai pentadbiran di Putrajaya.
Amran Ghani selaku wakil Kelentan dan ahli parlimen Tanah Merah mendesak diadakan majlis Pakatan Rakyat di setiap negeri. Kekalahan PKR dalam Pilihan raya kecil Hulu Selangor 2010 pada 25 April 2010 membuktikan PKR masih gagal menarik sokongan rakyat terutama bangsa Melayu. Sokongan peneroka Felda seperti di Hulu Selangor hendaklah diusahakan.
Ramli Logan dari Pahang mendesak aga nasib Orang Asli tidak diabaikan. Isu tanah adat hendaklah diselesaikan. Selama ini Orang Asli dikelaskan bukan Bumiputera tetapi termasuk dalam kaum kaum lain.
Wleń

Wleń merupakan sebuah bandaraya yang terletak di daerah Lower Silesian, Poland.
Abdul Malik bin Marwan

Khalifah Abdul Malik bin Marwan dilahirkan pada tahun 26 Hijrah (646 Masihi). Ibunya bernama Aisya bt. Mu'awiyah b. al-Mughira. Ketika berusia 16 tahun, Abdul Malik b. Marwan pernah mengetuai pasukan tentera Madinah melawan Byzantine ketika pemerintahan Mu'awiyah. Abdul Malik b. Marwan adalah khalifah Bani Umayyah yang Kelima yang memerintah dari tahun 65 Hijrah - 86 Hijrah (685 - 705 Masihi).
Khalifah Abdul Malik b. Marwan sempat melakukan pembaharuan seperti mengeluarkan matawang mas, mengumpul kembali Mushaf Uthman, dan lain-lain. Diakhir hayatnya Khalifah Abdul Malik b. Marwan berhasrat melantik anaknya Al-Walid bin Abdul Malik bagi menggantikan pencalonan saudaranya Abdul Aziz. Ini menimbulkan ketegangan dengan Abdul Aziz tetapi ketegangan ini tamat apabila Abdul Aziz meninggal lima bulan sebelum kematian Abdul Malik b. Marwan. Selepas kematian Abdul Malik b. Marwan, anaknya Al-Walid bin Abdul Malik dilantik menjadi penggantinya.
Pada zaman pemerintahan beliau jugalah Qubbat As-Sakhrah telah dibina di Baitulmuqaddis. beliau seorang cendekiawan dan mempunyai ilmu pengetahuan agama dan bahasa arab yang tinggi.beliau seorang penghafal al-quran. Pada permulaan pemerintahan,beliau berusaha untuk mengekalkan dasar pemerintahan berwaspada bagi mengelakan daripada tindakan keras. Beliau menjalan pemusatan kuasa.Kerajaan pusat di Damsyik diperintah secara mutlak. Penempatan tentera telah diperluaskan di sekitar Mesir dan kawasan Laut Mediterranean. Beliau juga memberikan layanan baik kepada suku kaum Arab dengan memberi elaun dan lain-lain. Tentera luar Syam telah digunakan untuk mengawal wilayah Iraq. Beliau turut mewujudkan sistem birokrasi yang dianggotai oleh keluarga Marwan. Abdul Malik telah menubuhkan pasukan tentera khas sebagai tentera kerajaan.
Menara Jam Condong Teluk Intan

Menara Condong Teluk Intan ialah sebuah menara tangki air yang kemudian dijadikan menara jam yang terletak di Teluk Intan, Perak. Ia menjadi mercu tanda bandar Teluk Intan sejak beberapa lama. Keunikan menara ini ialah ia menyerupai Menara Pisa, Itali. Menara ini dibina pada tahun 1885. Ia memiliki ketinggian setinggi 85 kaki dan terdapat 110 buah anak tangga. Walaupun telah berusia lebih 100 tahun, ia masih berdiri kukuh.
Menara ini sebenarnya merupakan takungan air sebelum adanya tangki air di Changkat Jong. Bangunan tiga tingkat ini dilengkapi dengan jam besar. Kini, menara ini tidak digunakan lagi dan hanya menjadi tarikan pelancong yang mengunjungi bandar Teluk Intan. Di bahagian bawahnya dihiasi dengan landskap yang indah seperti pasu bunga, lantai marmar dan kerusi rehat untuk bersantai seisi keluarga. Kini, bangunan purba itu mendapat julukan Menara Condong kedua di dunia selepas Menara Pisa di Itali.

Kegunaan

Menara ini pernah digunakan oleh Lembaga Perancang Keluarga Negara dan Persatuan Pengakap Teluk Intan.
La Croix-en-Brie

La Croix-en-Brie ialah sebuah komun yang terletak di komun Seine-et-Marne di utara-tengah Perancis.
Aromaterapi

Aromaterapi ialah sebarang pengunaan bahan dan minyak berasaskan tumbuhan aromatik seperti minyak pati yang bertujuan meningkatkan keadaan psikologi dan kesihatan pengguna. Ia boleh dipakai sebagai suatu terapi sampingan bersama rawatan konvensional mahupun suatu bentuk perubatan alternatif.
Tiada bukti perubatan kukuh yang boleh didapati mengenai kebolehan aromaterapi mencegah mahupun menyembuh sebarang penyakit sekalipun, namun ia dianggap dapat meningkatkan kesihatan umum seseorang.
Sumbang saran

Sumbang saran atau pemerahan otak adalah teknik kreativiti kumpulan direkakan untuk menjanakan banyak idea untuk penyelesaian kepada masalah. Kaedah ini yang menjadi popular pada akhir 1930an oleh Alex Faickney Osborn, eksekutif pengiklanan dan satu daripada penubuh BBDO, dalam buku dipanggil Applied Imagination. Osborn mencadangkan bahawa kumpulan boleh menggandakan output kreatif dengan menggunakan kaedah pemerahan otak.
RSS Formidable

RSS Formidable merupakan sebuah kapal perang jenis frigat yang pertama dimiliki Angkatan Laut Republik Singapura dan dilengkapi dengan beraneka teknologi canggih. RSS Formidable dibina di limbungan kapal DCN, sebuah syarikat pembuat kapal frigat Angkatan Laut Republik Singapura di Lorient, Peranchis.
RSS Formidable merupakan yang pertama daripada enam frigat yang sedang dibina. Bakinya akan dibina di Singapura oleh syarikat Singapore Technologies Marine, di bawah sebahagian perjanjian memindahkan teknologi pembuatan dan penyenggaraan kapal frigat jenis itu dari Peranchis.
RSS Formidable dijadualkan beroperasi sepenuhnya, dan dihantar ke Singapura pada awal tahun 2005. Kesemua enam frigat itu dijangka beroperasi sepenuhnya menjelang tahun 2009. Antara senjata yang dilengkapi di atas kapal perang tersebut ialah pembedil 76 mm, peluru berpandu Harpoon dan torpedo jenis Eurotorp A244S. Senjata-senjata ini merupakan jenis senjata yang telahpun digunakan di kapal-kapal Angkatan Laut Republik Singapura yang lain bagi memudahkan penyelenggaraan, latihan dan logistik.
Selain itu, RSS Formidable direka khusus untuk rekaan menyusup "stealth". Bahan binaan dan cat yang digunakan menjadikan saiz yang tertera di skrin radar adalah jauh lebih kecil daripada saiz sebenarnya. Dengan ini ia meningkatkan keupayaan frigat RSS Formidable ini, menyukarkan lagi RSS Formidable dari dikesan oleh kapal musuh, membolehkan RSS Formidable memusnahkan kapal musuh pada jarak yang lebih jauh. Ini berbeza daripada kapal musuh yang terpaksa menghampiri RSS Formidable dalam usaha untuk membidik.
Kapal frigat RSS Formidable juga mempunyai keupayaan yang lebih baik untuk mengesan kapalselam dan dalam mempertahankan diri dari serangan peluru berpandu anti-kapal yang meluncur di paras lautan. Keupayaan sistem pengurusan tempur mengesan pelbagai sasaran "multiple target tracking system" yang dipunyai oleh RSS Formidable membolehkan RSS Formidable mengenal pasti di manakah sasaran musuh, dan sasaran mana pula yang mengancam kapal tersebut. Dengan ini, sistem pengurusan tempur dapat mengurangkan masa yang diperlukan untuk bertindak balas dalam mengatasi ancaman samada dari darat, di bawah lautan atau udara."
Dengan sistem komputer dan automasi meluas, kapal frigat RSS Formidable hanya memerlukan 70 anak kapal, berbanding sekitar 150 anak kapal bagi kapal sebesar itu. Kapal frigat RSS Formidable merupakan salah satu jaminan keselamatan negara Singapura dari ancaman anasir-anasir yang tidak diingini. Pihak tentera Singapura samada laut, darat dan udara senantiasa berusaha menggunakan teknologi untuk terus melengkapi dan memajukan sistem pertahanan Singapura.
Silat Gerak Angin

Silat Gerak Angin ialah sebuah Perguruan Silat yang bergerak di Selangor. Silat ini dikatakan berasal dari Aceh dan telah dibawa ke Johor pada sekitar tahun 1940. Silat ini telah diwariskan oleh Pak Man kepada Abd Aziz bin Ilias.
Hari Radio

Hari Radio (Rusia: День радио Den' Radio), Hari Komunikasi Pekerja (sebagaimana nama rasminya di Rusia) atau Hari Radio dan Televisyen (Ден на радиото и телевизията, seperti yang dikenali di Bulgaria) ialah perayaan bagi memperingati pembangunan radio di Rusia. Perayaan ini disambut pada setiap 7 Mei, yang mana pada tarikh tersebut tahun 1895 Alexander Popov telah berjaya menunjuk cara ciptaannya.

Hari Radio di Malaysia

Pada tahun 2009, sebuah pertubuhan untuk stesen radio kormesil di Malaysia, Commercial Radio Malaysia (CRM) telah memilih untuk melancarkan Hari Radio Malaysia pada 9 September untuk menandakan tarikh sekali dalam hidup dalam sejarah radio komersil.
Benda

Benda ialah sesuatu konsep merujuk kepada sesuatu yang mempunyai sifat kewujudan. Pada kehidupan seharian, aspek makna perkataan "benda" biasanya dianggap tidak penting, tetapi perbincangan mengenai "benda" merupakan satu topik dalam bidang falsafah.
Dari segi ilmu bahasa, perkataan "benda" sebenarnya merupakan sejenis kata ganti nama. Ini bermaksud bahawa perkataan ini tidak merujuk kepada sesuatu yang khusus secara tetap. Biasanya seorang pengguna bahasa akan menggunakan perkataan "benda" untuk merujuk kepada sesuatu objek yang tidak dapat dinamai secara tepat oleh dirinya. Maka referensi bagi perkataan ini adalah berubah-ubah menurut konteks ayat.
Tengkuk

Tengkuk ialah bahagian belakang leher. Pada badan kebanyakan mamalia, tengkuk ialah bahagian kulit tidak sensitif yang mana si ibu boleh mengangkat anaknya dengan menggonggong tengkuknya.
Dalam kebudayaan tradisional Jepun, tengkuk (Bahasa Jepun: 項 unaji) ialah salah satu daripada sebilangan kecil anggota badan wanita (selain muka dan tangan) yang tidak ditutupi oleh pakaiannya. Tengkuk wanita menjadi titik tarikan bagi kebanyakan lelaki Jepun (lihat solekan Geisha).
Leuweung Kolot

Poskod

Poskod yang digunakan di Leuweung Kolot adalah 16630. Terdapat 15 buah desa di dalam daerah kecamatan Cibungbulang.
Piala Belia Malaysia 2016 Kumpulan B

Dibawah adalah butiran penuh keputusan Piala Belia Malaysia 2016 Kumpulan B
Kontroversi kartun Muhammad Jyllands-Posten

Kontroversi kartun Muhammad Jyllands-Posten bermula selepas dua belas kartun politik, kebanyakannya menggambarkan nabi Islam Muhammad, telah diterbitkan dalam surat khabar Denmark Jyllands-Posten pada 30 September 2005. Surat khabar tersebut mengumumkan bahawa terbitan ini adalah suatu percubaan untuk menyumbangkan debat berkaitan kritikan terhadap Islam dan penapisan kendiri.
Pertubuhan Islam Denmark, yang menolak gambaran ini, memberikan jawapan dengan mengadakan tunjuk perasaan umum mencuba untuk menambahkan kesedaran mengenai terbitan Jyllands-Posten. Contoh-contoh lanjut kartun ini tidak lama selepas itu dicetak semula dalam surat khabar di lebih daripada lima puluh negara lain, menambahkan lagi kontroversi.
Précis

Sebuah précis (disebut pray-see) adalah sejenis ringkasan dikarang dalam kata-kata pengarang sendiri mengenai suatu sumber teks.
Banjarsari, Anyer

Poskod

Poskod yang digunakan di Banjarsari adalah 42166. Terdapat 10 buah desa di dalam daerah kecamatan Anyer/Anyar.
Saint-Germain-de-Clairefeuille

Saint-Germain-de-Clairefeuille ialah sebuah komun di jabatan Orne di barat-laut Perancis.
Berja

Berja merupakan sebuah kawasan perbandaran yang terletak di wilayah Almería, Andalusia, Sepanyol
Torroella de Fluvià

Torroella de Fluvià merupakan sebuah kawasan perbandaran yang terletak di Sepanyol dalam daerah Alt Empordà, wilayah Catalonia.
Sukaresmi, Sobang

Poskod

Poskod yang digunakan di Sukaresmi adalah 42318. Terdapat 10 buah desa di dalam daerah kecamatan Sobang.
Enkenbach-Alsenborn (Verbandsgemeinde)

Enkenbach-Alsenborn merupakan sebuah kawasan perbandaran terletak di daerah Kaiserslautern, Rhineland-Palatinate, Jerman.
Usul al-fiqh

Pengertian Ilmu Usul al-Fiqh

Perkataan Usul al-Fiqh berasal dari dua perkataan bahasa Arab, iaitu Usul dan al-Fiqh. Dari segi bahasa, Usul bererti asas, sumber, kaedah atau dalil, manakala al-Fiqh membawa maksud memahami sesuatu perkara. Dari segi syarak pula, al-Fiqh bererti pengetahuan tentang hukum-hukum syarak yang berkaitan dengan perbuatan mukallaf yang difahami melalui dalil-dalil tafsili.
Hasil daripada gabungan Usul dengan al-Fiqh, maka terbentuklah satu istilah yang tersendiri iaitu Usul al-Fiqh. Ilmu Usul al-Fiqh membawa definisi ilmu tentang kaedah-kaedah mengistinbat hukum-hukum syarak yang berkaitan dengan perbuatan mukallaf dari dalil-dalil tafsili.

Zaman Rasulullah S.A.W.

Pada zaman Rasulullah S.A.W., hukum-hukum diambil dari wahyu (al-Quran) dan penjelasan oleh baginda (as-Sunnah). Segala masalah yang timbul akan dirujuk kepada Rasulullah S.A.W. dan baginda akan menjawab secara terus berdasarkan ayat al-Quran yang diturunkan atau penjelasan baginda sendiri. Namun, terdapat sebahagian Sahabat yang tidak dapat merujuk kepada Nabi lantaran berada di tempat yang jauh daripada baginda, misalnya Muaz bin Jabal yang diutuskan ke Yaman. Baginda membenarkan Muaz berijtihad dalam perkara yang tidak ditemui ketentuan di dalam al-Quran dan as-Sunnah.Abdul Wahhab Khallaf, Kaidah-kaidah Hukum Islam Ilmu Ushulul Fiqih, ( Jakarta: PT. Grafindo Persada, 2002 ), cet. VIII, hlm. 11.

Zaman Tabi'in

Pada zaman ini, cara ulama' mengambil hukum tidak jauh berbeza dengan zaman Sahabat kerana jarak masa mereka dengan kewafatan Rasulullah S.A.W. tidak terlalu jauh. Yang membezakannya ialah sekiranya sesuatu hukum tidak terdapat dalam al-Quran, as-Sunnah dan al-Ijma', mereka akan merujuk kepada pandangan para Sahabat sebeum berijtihad. Oleh sebab itu idea untuk menyusun ilmu Usul al-Fiqh belum lagi muncul ketika itu. Inilah cara yang digunakan oleh para mujtahid dalam kalangan tabi'in seperti Sa'id bin al-Musayyib, 'Urwah bin az-Zubair, al-Qadi Syarih dan Ibrahim an-Nakha'i.

Zaman Kemunculan Ilmu Usul al-Fiqh

Pada akhir Kurun Kedua Hijrah, keadaan umat Islam semakin berubah. Bilangan umat Islam bertambah ramai sehingga menyebabkan berlakunya percampuran antara orang Arab dan bukan Arab. Kesannya, penguasaan bahasa Arab dalam kalangan orang-orang Arab sendiri menjadi lemah. Ketika itu timbul banyak masalah baru yang tiada ketentuan hukumnya dalam al-Quran dan as-Sunnah secara jelas. Hal ini menyebabkan para ulama' mula menyusun kaedah-kaedah tertentu yang dinamakana ilmu Usul al-Fiqh untuk dijadikan landasan kepada ijtihad mereka.

Pengasas Ilmu Usul al-Fiqh

Ilmu Usul al-Fiqh disusun sebagai satu ilmu yang tersendiri di dalam sebuah kitab berjudul ar-Risalah karangan al-Imam Muhammad bin Idris as-Syafie. Kitab ini membincangkan tentang al-Quran dan as-Sunnah dari segi kehujahan serta kedudukan kedua-duanya sebagai sumber penentuan hukum.

Cara Penulisan Ilmu Usul al-Fiqh

Selepas al-Imam as-Syafie, terdapat ramai ulama' yang menulis ilmu Usul al-Fiqh. Cara penulisan mereka dibahagikan kepada dua: Tariqah al-Mutakallimin dan Tariqah al-Ahnaf.
Sekolah Menengah Kebangsaan Tinggi Bukit Mertajam

Nama

Nama sekolah ini pernah ditukar beberapa kali, iaitu Government English School Bukit Mertajam pada tahun awal penubuhannya, kepada Bukit Mertajam High School, lalu kepada High School Bukit Mertajam sekarang.
Sekolah ini, walau bagaimanapun lebih dikenali ramai sebagai High School oleh masyarakat setempat. Dalam bahasa Melayu, BM High School diberi nama sebagai Sekolah Tinggi Bukit Mertajam dan kemudian pada 1997 kepada S.M.K.T.B.M. (Sekolah Menengah Kebangsaan Tinggi Bukit Mertajam).
Dalam bahasa Mandarin, High School Bukit Mertajam dinamakan sebagai DanShanJiao YingWen ZhongXue (Bahasa Cina: 大山脚英文中学) yang bermaksud "Sekolah Menengah Bahasa Inggeris Bukit Mertajam".